Dione Dione, soos waargeneem deur die Cassini–Huygens-wenteltuig.
Dione (Grieks: Διώνη) is een van die planeet Saturnus se natuurlike satelliete en is ontdek deur die sterrekundige Giovanni Cassini op 21 Maart 1684, saam met Tethys. Die maan is vernoem na Dione, een van die Titane in die Griekse mitologie.
Cassini het die vier mane wat hy ontdek het (Tethys, Dione, Rhea and Iapetus) die Sidera Lodoicea ("die sterre van Lodewyk") genoem, ter ere aan Koning Lodewyk XIV van Frankryk. Sterrekundiges het daaraan gewoond geraak om na die vier mane en Titan te verwys na as "Saturnus I" tot "Saturnus V". Na die ontdekking van Mimas en Enceladus in 1789 is die stelsel uitgebrei tot "Saturnus VII".
Die huidige name van die sewe satelliete (destyds die enigste ontdekte satelliete) is afkomstig van John Herschel (die seun van William Herschel), die ontdekker van Mimas en Enceladus. In sy 1847-uitgawe van Results of Astronomical Observations made at the Cape of Good Hope stel hy voor dat die name van die Titane, die broers en susters van Kronos (die Griekse weergawe van Saturnus), eerder gebruik word.
Dione bestaan hoofsaaklik uit waterys. Die maan is egter die derde digste van Saturnus se mane (behalwe vir Enceladus en Titan wat se digtheid deur swaartekragsamepersing verhoog word) en dus word daar aanvaar dat 'n groot gedeelte (~ 46%) aan die binnekant van die satelliet uit digter materiaal, soos silikarots, moet bestaan.
Die ys-afgronde [wysig]
Wikimedia Commons het meer media verwant aan: Dione (maan)
Ontsluit van "http://af.wikipedia.org/w/index.php?title=Dione_(maan)&oldid=1118398"	Kategorieë: Natuurlike satellieteSaturnus	Navigasie-keuseskerm
Die bladsy is laas op 8 Maart 2013 om 20:58 bygewerk.